Publication: Magyar Közlöny
Issue: MK-2002-2 (Year: 2002, Number: 2)
Era: 1990-2004
Section: d) Az 1990. évi IV. törvény alapján nyilvántartásba vett
Paragraph Index: 722

12. Erotikus szolgáltatást nyújtó üzletekben (pl. peep show) történõ erotikus tánc és filmek kísérõzenéje után: 5 kabinig napi 890 Ft, 5 kabin felett napi 1800 Ft szerzõi jogdíjat kell megfizetni. Szexuális és fizikai közérzetet javító szolgáltatást nyújtó üzletekben (pl. masszázsszalon) az elõzõ pontban nem említett zenefelhasználásért napi 1800 Ft szerzõi jogdíjat kell megfizetni. 13.1. A 4. a), b), 7. b) és d), valamint 8. c) pontban említett koncert, illetve háttér élõzene kivételével az 1—12. pontokban meghatározott zeneszolgáltatás után az 2002/2. szám ott megállapított szerzõi jogdíjak mellett további 20% elõadómûvészek és a hangfelvétel-elõállítók közös jogkezelõ szervezeteit illetõ jogdíjat is meg kell fizetni azokban az esetekben, amikor kereskedelmi célból kiadott hangfelvétel vagy arról készült másolat bármilyen módon történõ közvetlen nyilvánossághoz közvetítésére alkalmas technikai eszköz (bármilyen analóg vagy digitális hangfelvétel lejátszó berendezés) áll rendelkezésre az 1—12. pontokban említett gépzene felhasználásához. 13.2. A 4. a), b), 7. b) és d), valamint 8. c) pontban említett koncert, illetve háttér élõzene kivételével az 1—12. pontokban meghatározott zeneszolgáltatás után az ott megállapított szerzõi jogdíjak mellett további 11% elõadómûvészek és a hangfelvétel-elõállítók közös jogkezelõ szervezeteit illetõ jogdíjat is meg kell fizetni azokban az esetekben, amikor kereskedelmi célból kiadott hangfelvétel vagy arról készült másolat bármilyen módon történõ közvetett nyilvánossághoz közvetítésére alkalmas technikai eszköz (pl. bármilyen analóg vagy digitális rádió vagy televízió) áll rendelkezésre az 1—12. pontokban említett gépzene felhasználásához. IV. Fejezet NYILVÁNOSSÁGHOZ KÖZVETÍTÉSÉRT FIZETENDÕ JOGDÍJAK A) A sugárzott rádió- vagy televízió-mûsorok egyidejû továbbközvetítését, illetve nyilvánossághoz közvetítését végzõ szervezetek által fizetendõ jogdíjak

Source: https://magyarkozlony.hu/hivatalos-lapok/abc728757ffdbde288c638577cc05af02b933c23/dokumentumok/611c9a3bf16d2d0e492c1f1a44235b04174e190c/letoltes